Beijings tekniske universitet

Beijings tekniske universitet (engelsk: Beijing Institute of Technology (BIT), forenklet kinesisk: 北京理工大学, tradisjonell kinesisk: 北京理工大學, tidligere kjent som 北京工业学院) er et offentlig nasjonalt universitet i Beijing i Folkerepublikken Kina. Universitetet ble opprettet i 1940 i Yan'an (延安) som Teknisk universitet, og ble grunnlagt av det kinesiske kommunistiske parti som da kontrollerte området rundt Yan'an, men ennå ikke hadde grepet makten i hele landet. Det er ett av Kinas ledende forskningsuniversiteter. BIT tilhører også Prosjekt 211 og Prosjekt 985, og er dermed særlig prioritert av det offentlige. I 2007 hadde det 37.479 studenter og mer enn 3.500 ansatte. Forbindelser til militæret Beijing Institute of Technology regnes som et av de såkalte «Syv sønner-universitetene» i Kina, det vil si universiteter med særlig tett forbindelse til det kinesiske militærapparatet. Disse syv universitetene er underlagt Kinas departement for industri- og informasjonsteknologi, som også koordinerer den teknologiske utviklingen innen det kinesiske militæret. Referanser Eksterne lenker Offisielt nettsted (en) Beijing Institute of Technology – kategori av bilder, video eller lyd på Commons Zhuhai Campus Presseavdeling Bibliotek BIT Science Park Informasjon for internasjonale studenter BIT på beijing2008.cn